**17.3.2020 VARHAISKASVATUS TIEDOTTAA – KORONAVIRUS**

Suositukset varhaiskasvatukseen ja esiopetukseen

Valtioneuvosto linjasi siis eilen varhaiskasvatuksen osalta seuraavasti:” *Varhaiskasvatuksen toimintayksiköt ja niiden yhteydessä järjestettävä esiopetus pidetään toiminnassa. Tällä turvataan yhteiskunnan toiminnan kannalta kriittisten alojen henkilöstön lasten pääsy varhaiskasvatukseen ja mahdollistetaan vanhempien työssäkäynti. Valtioneuvosto kuitenkin suosittaa, että lasta hoidetaan kotona, jos siihen on mahdollisuus*.”

Kärkölän kunnassa esiopetusta järjestetään lähiopetuksena Keltasiivessä. Valtioneuvoston suosituksena kuitenkin on, että jos huoltajien on mahdollista pitää lapsi kotona, niin hän ei osallistuisi esiopetukseen. Tämän vuoksi olemme tänään olleet yhteydessä huoltajiin toiminnan järjestämisen vuoksi.

Varhaiskasvatusta järjestetään tarpeen mukaan kaikissa toimintayksiköissä huomioon ottaen valtioneuvoston ohjeistus. Hoidon tarpeet ilmoitetaan sähköisesti TietoEdun kautta ja tällä hetkellä pidempiaikaiset poissaolot tarvittaessa suoraan omaan ryhmään (ilmoitus, joka koskee jo sulussa olevaa aikaa).

Sairasta lasta ei saa missään tapauksessa tuoda päivähoitoon.

Kannattaa seurata kunnan tiedottamista kunnan sivuilta, facebookista, Wilmasta, peda.netistä ja päiväkodin ilmoitustauluilta.

Lisätietoja:

Varhaiskasvatuksen johtaja Kaija Lindén 044 770 2100, kaija.linden@karkola.fi

Päiväkodin johtaja Sari Kaurama 044 770 2101, sari.kaurama@karkola.fi